બેઠક અંગે વાત કરતાં તેમણે કહ્યું કે, જિલ્લા કોંગ્રેસના પ્રમુખોની બેઠક અને અન્ય અધિકારીઓની બેઠક મળી હતી. ચૂંટણી સમયે ઓવરઓલ વાતાવરણ કેવું રહ્યું, મતદાન કેવું રહ્યું વગેરે અંગે ચર્ચા-વિચારણા થઇ હતી. આ બેઠક બાદ સ્પષ્ટ તારણ નીકળ્યું છે કે, કોંગ્રેસ 120 કરતા વધુ બેઠકો સાથેજીતશે. વીવીપેટ અંગેના સવાલનો જવાબ આપતા તેમણે કહ્યું કે, અમે પારદર્શિતા સુનિશ્ચિત કરવા માંગીએ છીએ. ચૂંટણી પંચ પર પૂર્ણ વિશ્વાસ છે, પરંતુ ચકાસણી કરાવવા માંગીએ છીએ. જો કોઇ વિસંગતતા હોય બેલેટ પેપર અને વીવીપેટના મતદાનમાં તો એને દૂર કરવા માટે સુપ્રીમ કોર્ટમાં અમે અરજી કરી હતી.